עוז והדר

עוז והדר הוא מכון תורני העוסק בההדרה והוצאה לאור של ספרות תורנית. נשיא המכון הוא הרב יהושע לייפר ממונסי שבארצות הברית.

הפרויקטים של המכון
המפעלים התורניים של המכון עוסקים בין היתר במקרא, משנה, תלמוד, ספרות חז"ל, ספרי הראשונים והאחרונים. בחלק מן הספרים נעשתה עבודה מחקרית, ובחלקם נוספו ביאורים והוספות המקלות על ההבנה.

משנה

ששה סדרי משנה - במהלך שנת 2023 התחיל המכון בעריכת כל חלקי המשנה עם ביאור משולב וילקוט ביאורים.

תלמוד בבלי ומפרשיו

תלמוד בבלי הוצאה מחודשת של התלמוד הבבלי, "מהדורת פרידמן" (במימונו של איש העסקים הקנדי הרשי פרידמן), נעשית בסניף שבירושלים ובראשה הרב יוסף סמט. המפעל החל בשנת תשמ"ט והסתיים בתשס"ח (2007). המכון ממשיך לעדכן כרכים ממהדורה זו. המהדורה יוצאת בכמה פורמטים, בהם לתלמידים, ללומדי הדף היומי ולחתנים.

עבודה רבה הושקעה במהדורה על הגהת נוסח התלמוד ומפרשיו. תיקוני נוסח ודאיים נעשו בגוף הנוסח, בעיקר במהדורות המאוחרות. הגהות רבות אחרות מובאות במדור "הגהות וציונים" שבצד הדף, על פי כתבי יד ודפוסים ראשונים, נוסחאות הראשונים, ואף הצעות תיקון של למדנים בני זמננו.

בשנת תשע"ט הסתיימה הדפסת "תלמוד בבלי המנוקד", הכולל ניקוד ופיסוק לגמרא, רש"י ותוספות. במהדורה 36 כרכים.

מתיבתא

בסניף בבית שמש בראשות הרב מנחם מנדל פומרנץ יצא לאור מאז שנת 2005 פירוש לתלמוד, הפרויקט כלל ביאור משולב ומדורי עזר. כיום מוציאים לאור מהדורה נוספת הכוללת תיקונים ומדורים נוספים.

כמו כן יצאה מהדורה מבוארת בקצרה בביאור הנקרא שפה ברורה, הפרויקט הושלם בשנת 2013 והוא מונה 27 כרכים.

אוצר גאוני ספרד - קובץ מפרשים לש"ס ולמשניות של כ-160 מאחרוני ספרד. הסדרה יוצאת בשיתוף עם מוסדות בנין אב.

תלמוד ירושלמי

תלמוד ירושלמי - בסניף בירושלים עוסקים גם בעריכה מחודשת של התלמוד הירושלמי, "מהדורת פרידמן", בראשות הרב דוד יונה רוזנבוים. המהדורה הרגילה הושלמה בסיון תשע"ד וכוללת 10 כרכים. המהדורה המורחבת בת כ-30 כרכים ממנה יצאו כ-20 כרכים (נכון ל-2016). בשתי המהדורות הוסיפו הרבה פירושים (כולל ביאור הרב חיים קניבסקי במסכתות שפרסם את ביאורו), והמציאו צורת הדף חדשה, ובראשי העמודים מצוין מספרי הדפים גם לפי הוצאת ווילנא.

מקרא

מקראות גדולות - בהוצאת המכון יצאו מספר מהדורות:
 5 כרכים, שבה מלבד המפרשים המקובלים, נוספו חזקוני, מוסרי השל"ה, שרשי החינוך, ספר מצות השם, ביאור יונתן וביאורי ההפטרות. בראש הכרך מבוא בעניין תרגום אונקלוס.
 7 כרכים, כוללת מאסף מספרות חז"ל: התלמודים, המדרשים והזוהר. כן נוספו שיטה אחרת לאבן עזרא לחומש בראשית ופירושו הקצר לחומש שמות, פירוש הרד"ק עם מעשה בראשית ובעלי התוספות: בכור שור, פענח רזא, רא"ש, הדר זקנים ומושב זקנים. נוספו גם ברייתא דמלאכת המשכן עם פירושו של רבי חיים קניבסקי וברייתא דמסכת מידות; ההוד וההדר - תמונות להמחשה, סדר המשכן וכליו וסדר עבודת הקרבנות.
 מבוארת 12 כרכים, כוללת ביאור מורחב על המפרשים.
 חוברות מקראות גדולות כיס מחולקות לפי פרשות השבוע.

סדרת חומשים מבוארים:
מקרא מפורש חומש מבואר בביאור משולב עם פירוש רש"י בביאור משולב; רמב"ן המבואר, 10 כרכים; ספורנו המבואר, 5 כרכים, עם הוספות מכתב יד; אור החיים המבואר 10 כרכים; מהדורה נוספת של אור החיים בביאור משולב, 5 כרכים.

חומשים לתלמידים - ב-5 פורמטים, בחלקם תמונות להמחשה.

ספרי הלכה
טור ושולחן ערוך מבואר מתיבתא - הוחל בעריכתו בשנת 2011. נכון לראשית 2016 יצאו 5 כרכים מתוך כ-150 מתוכננים.

רמב"ם מבואר - פירוש משולב וילקוט ביאורים. נכון לספטמבר 2023 יצאו חלק מהכרכים, כשבדעת המכון לסיים את הוצאת כל חלקי הרמב"ם בקרוב.

אוצר מפרשי הרמב"ם מהדורת פרידברג - ליקוט של כמאתיים ספרי פירושים על הרמב"ם. הספרים על פי מהדורה זו נמצאים גם בפרויקט השו"ת וגם באתר היברובוקס.

משנה ברורה - מאת רבי ישראל מאיר הכהן, במהדורה של שישה כרכים. בנוסף יצאה מהדורה מבוארת עם פירוש משולב ומדורי-עזר, ב-24 כרכים. וכן מהדורה של כל חלקי המשנה ברורה בכרך אחד.

חסידות
במפעל ספרי חסידות של המכון יצאו לאור:
 בני יששכר 6 כרכים בתוספת ביאור נרחב, ולקט "מאמרי בני יששכר" משאר ספריו.
 קדושת לוי 3 כרכים על התורה ומועדים, בתוספת ביאור נרחב
 באר מים חיים 5 כרכים על התורה.
 תפארת שלמה 2 כרכים, על התורה ומועדים.
 אוהב ישראל 2 כרכים על התורה ומועדים, בתוספת ביאור נרחב.
 צדקת הצדיק 2 כרכים
 עבודת ישראל 2 כרכים
 מאור ושמש 5 כרכים
 אור המאיר לרבי זאב וולף מז'יטומיר 5 כרכים

הגדה של פסח
המכון הוציא לאור הגדות של פסח:
 הגדת מתיבתא, כוללת ביאור ובסופו לקט מפירושי חז"ל, הראשונים והאחרונים. ההגדה משולבת עם פסקי הלכות, ובסופה מדור שינויי נוסחאות על פי הגאונים והראשונים. בראש ההגדה - מבוא על ענייני ליל הסדר. הופיעה ב-3 פורמטים, תשע"ג.
 הגדת מתיבתא מבוארת, בנוסח עדות המזרח עם פסקי הלכה לבני ספרד. בשיתוף עם מכון קדם - אוצר גאוני ספרד, תשע"ד.
 הגדת אור החיים המבואר - לקט מכל ספריו עם פירוש, ובסופה ספרו ראשון לציון על שיר השירים עם ביאורים ומבוא, בעריכת הרב מנחם מנדל פומרנץ, תשע"ב
 הגדת בגדי השרד עם חיבורו של רבי יעקב אבוחצירא בתוספת ביאורים ומבוא, תשע"ב
 הגדת מאורי אש - לקט מפירושי הראשונים, בעריכת הרב שמואל אליעזר שטרן, תשע"ב
 הגדת באר החיים - הגדה מבוארת עם אוסף שיחותיו של המשפיע הרב אלימלך בידרמן, תשע"ד
 הגדת מעשי צדיקים - כוללת פסקי הלכה וסיפורי צדיקים, תשע"ב

ספרים נוספים
אביר יעקב - בשנים 2011–2013 יצאה בתמיכת המיליארדר הרשי פרידמן סדרה זו של רבי יעקב אבוחצירא ונכדו רבי דוד אבוחצירא. בראש צוות העריכה עמד הרב מנחם מנדל פומרנץ. הסדרה כוללת 25 כרכים.

משנת המועדים - סדרת ספרים שבה הוהדרו מגוון חיבורים על מועדי ישראל. במסגרת זו אף יוצאת במהדורה מוקטנת סדרת 'אוצר המועדים'.

המכון הוציא לאור ספרים נוספים ובהם: אוצר השביעית, אוצר המגילה על 5 מגילות ב-5 כרכים, ההוד וההדר - תמונות והמחשות לתלמוד על המסכתות עירובין, סוכה ויבמות, חידושי הב"ח מכתב יד 2 כרכים, חיי אדם, מסכת שמחות, מנות הלוי לרבי שלמה אלקבץ ב-2 כרכים, מאמר מרדכי 4 כרכים, מגילת תענית, מטהו יפרח, מטבע שטבעו חכמים, מטה אפרים עם פסקי משנה ברורה, מרחבי רקיע, מנחת פיתים, סידורי תפילה, ספרי מהר"ל, ערוך השולחן עם פסקי משנה ברורה על אורח חיים ועם הערות של האדמו"ר מגור רבי פינחס מנחם אלתר, ראש יוסף, שו"ע הרב, שו"ת בית הלוי, שיטה מקובצת, שני לוחות הברית, תהילה לדוד, תוספי תוספות, תורת החיד"א על התורה ב-5 כרכים.

סידור השל"ה - לרבי ישעיהו הלוי הורוביץ בעל השל"ה.

לקריאה נוספת 
 ממלכת התורה - ספר על מפעלי המכון, טבת תשס"ח, דצמבר 2007

קישורים חיצוניים

 אתר המכון
 מדור עוז והדר - באתר שטייגן

 מהדורה אינטרנטית של הרמב"ם ומפרשיו בעריכת מכון עוז והדר - אתר Hebrew Books
 מיכאל צורן, בשורה אמיתית לסדר קדשים, המודיע כ"ח במרחשון ה'תשע"א.
ביקורת
 עקביא שמש, ביקורת על מסכת אבות מהדורת עוז והדר, באתר בלוג ספרים.
 (איתם הנקין), מערכת עלוני ממרא, ביקורת על ספר ערוך השלחן מהדורת עוז והדר, עלוני ממרא, גיליון מס' 120, קיץ ה'תשס"ז באתר היברובוקס.
 צנזורה של אדמור"י חב"ד בספרי עוז והדר, באתר בעולמם של חרדים, 30 ביולי 2013.
 פולמוס בעניין תרגום תורה על ידי עוז והדר ואודות הקונטרס "שאל אביך", באתר אידישע וועלט.

הערות שוליים

הוצאות ספרים בישראל: ארון הספרים היהודי
הוצאות ספרים יהודיות
מכוני מחקר תורניים
דפוסי התלמוד